title: Η διοίκηση του αθλητικού τουρισμού στην Ελλάδα στην εποχή της παγκοσμιοποίησης
title: The administration of sports tourism in Greece in the age of globalization
titleType: AlternativeTitle
Creators: name: Χριστόπουλος, Αλέξιος
Publisher: name: Πανεπιστήμιο Δυτικής Αττικής
Year: 2023
Subjects: Αθλητικός τουρισμός
Παγκοσμιοποίηση
Διακοπές
Ψυχαγωγία
Sports tourism
Globalization
Holidays
Entertainment

description: Η ανάπτυξη του αθλητικού τουρισμού τον τελευταίο καιρό παγκοσμίως, αποτελεί σύμφωνα με το υπουργείο Τουρισμού της χώρας, μία από τις επιθυμητές μορφές ανάπτυξης της τουριστικής δραστηριότητας στην Ελλάδα. Έχει γίνει κατανοητό από επαγγελματίες και φορείς που ασχολούνται με τη τουριστική δραστηριότητα στη χώρα μας, ότι ο αθλητικός τουρισμός μπορεί να συνεισφέρει τα μέγιστα στη γενικότερη τουριστική ανάπτυξη της Ελλάδας. Είναι επομένως απαραίτητο σήμερα, να βελτιωθεί η εικόνα του αθλητικού τουρισμού της χώρας μας και να εκπαιδευθούν τα επόμενα στελέχη που θα ασχοληθούν αποκλειστικά με αυτό το κομμάτι της τουριστικής δραστηριότητας λόγω της ιδιαιτερότητας του. Σε γενικές γραμμές ο αθλητικός τουρισμός αποτελεί μια αναδυόμενη βιομηχανία που συνδυάζει τον αθλητισμό και τα ταξίδια. Τις τελευταίες δεκαετίες, ο αθλητικός τουρισμός, έχει αναπτυχθεί ραγδαία σε παγκόσμιο επίπεδο καθώς όλο και περισσότεροι άνθρωποι, και κυρίως οι νέοι σε ηλικία, αναζητούν νέους, συναρπαστικούς και δραστήριους προορισμούς στους οποίους θα έχουν τη δυνατότητα να συμμετέχουν σε διάφορες αθλητικές δραστηριότητες. Η Ελλάδα, μία χώρα με πλούσια ιστορία και πολιτισμό, με ένα ευνοϊκό για τον αθλητικό τουρισμό περιβάλλον και μία σπουδαία γεωγραφική τοποθεσία, καθώς συνδυάζει βουνό, ήλιο και θάλασσα, έχει γίνει δημοφιλής προορισμός για τους τουρίστες. Η παγκοσμιοποίηση της βιομηχανίας του τουρισμού έχει δημιουργήσει νέες προκλήσεις και ευκαιρίες σε όλους τους εμπλεκόμενους φορείς, όπως κυβερνητικούς οργανισμούς, αθλητικά σωματεία, επαγγελματικές ενώσεις και φυσικά τις τοπικές κοινωνίες που βιοπορίζονται σε σημαντικό βαθμό από τη τουριστική δραστηριότητα. Μία από τις πιο σημαντικές αλλαγές που έχει προκαλέσει η παγκοσμιοποίηση είναι η εμφάνιση νέων τουριστικών αγορών, και συγκεκριμένα του αθλητικού τουρισμού καθώς όλο και περισσότεροι σε όλο τον κόσμο αναπτύσσουν ενδιαφέρον για εναλλακτικές μορφές τουρισμού και συγκεκριμένα για δραστηριότητες όπως η ιστιοπλοΐα, οι καταδύσεις, η ορειβασία. Παράλληλα όμως με τα οφέλη που έχει δημιουργήσει η παγκοσμιοποίηση στην ανάπτυξη του τουρισμού γενικότερα, προκύπτουν και προβληματισμοί όσον αφορά τη διατήρηση της φυσικής και πολιτιστικής κληρονομιάς της χώρας μας καθώς δεν είναι λίγοι αυτοί που υποστηρίζουν πως ο μαζικός τουρισμός τα τελευταία χρόνια απειλεί το περιβάλλον και την πολιτιστική κληρονομιά της χώρας. Στόχος της παρούσας διπλωματικής εργασίας είναι να προσφέρει ιδέες για την ανάπτυξη αυτής της ιδιαίτερης μορφής εναλλακτικού τουρισμού, να κεντρίσει το ενδιαφέρον των αρμόδιων, να προτείνει έναν εναλλακτικό τρόπο τουρισμού και αξιοποίησης του ελεύθερου χρόνου. Επίσης εξετάζεται ο αντίκτυπος της παγκοσμιοποίησης στη βιομηχανία του αθλητικού τουρισμού στην Ελλάδα καθώς επίσης ερευνάται η υπάρχουσα κατάσταση του αθλητικού τουρισμού στη χώρα μας. Εξετάζοντας τις τάσεις, τις προκλήσεις και τις ευκαιρίες που αντιμετωπίζουν οι ενδιαφερόμενοι στον κλάδο του τομέα αυτού, η συγκεκριμένη εργασία επιδιώκει να προτείνει τρόπους περαιτέρω αξιοποίησης των πόρων της χώρας για την ανάπτυξη του αθλητικού τουρισμού.